เรื่องร้องเรียน: การก่อสร้าง Grand Nikko Bangkok Sathorn ในตอนกลางคืนสามารถทำได้หรอคะ เนื่องจากช่วงเย็นหลังเลิกงานจะกลับมาพักผ่อนได้ยินเสียงก่อสร้างดังลั่นยันดึก ในส่วนนี้สามารถทำงานได้ถึงกี่โมงคะ เสียงรบกวนการพักผ่อนมากเลยค่ะ
การดำเนินการของเจ้าหน้าที่: ฝ่ายโยธา สำนักงานเขตสาทร ได้ตรวจสอบบริเวณที่มีการร้องเรียนดังกล่าวแล้ว กรณีได้รับความเดือดร้อนจากโครงการบางกอก สาทร โฮเทล (Bangkok Sathorn Hotel) ที่ตั้งโครงการ ถนนสาทรใต้ แขวงทุ่งมหาเมฆ เขตสาทร กรุงเทพมหานคร ซึ่งทำให้ผู้ร้องเรียนได้รับความเดือดร้อนจากการก่อสร้างส่งเสียงรบกวนในยามวิกาลและการก่อสร้างอาคารดังกล่าวสามารถได้ถึงเวลากี่โมง เข้าตรวจสอบบริเวณดังกล่าวเมื่อวันที่ 26 มิถุนายน 2566 เวลา 10.30 น. พบว่าโครงการฯได้ดำเนินการก่อสร้างไปแล้วถึงงานโครงสร้างชั้นที่ 3 โดยมีบริษัท สยาม มัลติ คอน จำกัด เป็นผู้ดำเนินการ โดยผู้ควบคุมงานโครงการฯได้ชี้แจงเหตุดังกล่าวที่เกิดขึ้นได้มีการเทคอนกรีตเสาบริเวณชั้น 3 ของอาคาร แต่เกิดปัญหาสภาพการจราจรที่หนาแน่น ติดขัด ในวันเวลาดังกล่าว ทำให้เกิดความล่าช้าในการขนส่งคอนกรีตผสมเสร็จและผิดไปจากแผนงานที่วางไว้  อย่างไรก็ตาม ฝ่ายโยธา สำนักงานเขตสาทร ได้กำชับผู้ควบคุมงานมิให้ดำเนินการใด ๆ ก่อนเวลา 08.00 น. และห้ามดำเนินการก่อสร้างเกินเวลา 17.00 น. แต่ช่วงเวลาจากนั้นเป็นการเก็บวัสดุอุปกรณ์ รวมถึงการทำความสะอาดจนถึงเวลา 18.00 น. โดยกรณีการก่อสร้างเกินเวลาสำหรับงานที่ต้องทำต่อเนื่องให้กระทำได้ไม่เกินเวลา 20.00 น. และไม่เกิน 3 ครั้งต่อสัปดาห์ โดยจะต้องแจ้งให้ผู้พักอาศัยข้างเคียงทราบล่วงหน้าไม่น้อยกว่า 3 วัน และปฏิบัติตามรายงานผลกระทบสิ่งแวดล้อมอย่างเคร่งครัดแล้ว
ความเห็นของผู้แจ้ง: ขอขอบคุณที่กรุณาช่วยดำเนินการให้อย่างเร่งด่วนนะคะ ขอบคุณมากๆ ค่ะ
พื้นที่: แขวงทุ่งมหาเมฆ เขตสาทร กรุงเทพมหานคร